《秋日杂怀八首 其二》
清代·钱曾

镜里吴霜点鬓斑，星星晞发在人间。偶逢欢伯聊称圣，既是遗民合道顽。

弹铗谁营三兔窟，披裘我羡一渔湾。斜阳黄叶伤心处，屋角西风见晚山。

作者简介：（1629—1701）江南常熟人，字遵王，号也是翁。贯花道人、述古主人。少学于族祖谦益，深受赞赏。所居述古堂，多善本书。绛云楼失火后，所余书籍及谦益之诗文稿，均归述古堂。所撰《读书敏求记》，于板本原委，叙述甚详。又为谦益《初学》、《有学》两集作注。另有《述古堂书目》及《怀园》、《莺花》、《交芦》、《判春》、《奚囊》诸集。